มาตรการพิเศษ
โครงการรับจำนำข้าวเปลือกนาปรังปี 2556 จำนวน 7 ล้านตัน วงเงิน 1.05 แสนล้านบาท ได้เริ่มดำเนินการไปแล้วตั้งแต่ต้นเดือน เม.ย.ที่ผ่านมา เงื่อนไขยังเป็นไปตามกำหนดเดิม คือเอาใบประทวนที่องค์การคลังสินค้า (อคส.) ออกให้มารับเงินสินเชื่อได้ที่ ธ.ก.ส.
23 เม.ย. 2556

โครงการรับจำนำข้าวเปลือกนาปรังปี 2556 จำนวน 7 ล้านตัน วงเงิน 1.05 แสนล้านบาท ได้เริ่มดำเนินการไปแล้วตั้งแต่ต้นเดือน เม.ย.ที่ผ่านมา เงื่อนไขยังเป็นไปตามกำหนดเดิม คือเอาใบประทวนที่องค์การคลังสินค้า (อคส.) ออกให้มารับเงินสินเชื่อได้ที่ ธ.ก.ส.
แต่รอบนี้มีมาตรการเพิ่มความเข้มข้นในการรับจำนำข้าวเป็นพิเศษ ไม่รู้ว่าเป็นเพราะเงินไม่พอ หรือจำนวนเกษตรกรที่จำนำข้าวพุ่งขึ้นมากหรืออย่างไร
โดยมีคำสั่งออกไปว่า เกษตรกรรายใดที่มีผลผลิตข้าวเปลือกเข้าโครงการเกินกว่า 5 แสนบาทต่อราย ให้ตรวจสอบเข้มเป็นพิเศษ โดยถ้ามียอดในใบประทวนส่วนที่เกินกว่า 5 แสนบาท จะให้ผู้ว่าราชการจังหวัดในฐานะประธานอนุกรรมการตรวจสอบ ส่งทีมหรือเจ้าหน้าที่ลงพื้นที่เข้าไปดูผลผลิตของเกษตรกรว่ามีจริงหรือไม่
ถ้ามีจริง เกษตรกรก็สามารถยื่นเอกสารรอรับเงินได้ทันที แต่ถ้าผลผลิตไม่จริงเข้าโครงการไม่ได้
หลังจากที่มีข้อกล่าวหาว่า โครง การนี้ใช้เงินจำนวนมากและเข้าข่ายว่าจะต้องขาดทุนหลายแสนล้านบาท
ขณะที่การระบายข้าวที่ประเมินว่าจะได้เงินมาในปลายปี 2555 ร่วม 2.2 แสนล้านบาท ก็ทำท่าว่าจะไม่ได้ตามเป้าหมายเสียแล้ว